Transpordiamet

info@transpordiamet.ee Teie 14.02.2025 nr 7.1-7/25/5465-8

 Meie 07.04.2025 nr 22

**Vastus Teie poolt esitatud seisukohtadele Vasalemma karjääri keskkonnaloa nr KMIN-032 muutmise taotluse keskkonnamõju hindamise aruande kohta**

Täname Teid esitatud seisukohtade eest. Ülevaade Vasalemma karjääri keskkonnaloa nr KMIN-032 muutmise taotluse keskkonnamõju hindamise aruande kohta esitatud seisukohtade arvestamisest on koondatud järgnevasse tabelisse.

| **Seisukoht**  | **Seisukohaga arvestamine**  |
| --- | --- |
| Eelnõu lisas 6 toodud Keskkonnaameti 30.08.24.a. kirjas nr 6-3/24/18037 lk 2 on deklareeritud, et Vasalemma karjääri KMH viiakse läbi ainult kavandatud tegevusele ehk siis maavara kaevandamisele;- arusaamatuks jääb, kas kaevandatud maavarast valmistatud toode, näiteks killustik, ladustatakse mäeeraldise ja selle teenindusmaa piires või soovitakse seda ka realiseerida majanduse edendamiseks;- juhul kui maavarast valmistatud toodet soovitakse realiseerida, siis tuleb see ka karjäärist tarbijateni toimetada ja selleks on vajalik(ud) väljaveotee(d); | Keskkonnaeksperdi vastus: Kaevandatud materjalist valmistatakse killustiku ning toimetatakse tarbijateni. KMH aruandes kirjeldati väljaveoga kaasnevat müra ning õhuheitmeid. Käesoleva KMH üheks eesmärgiks on anda teavet otsustajale ehk Keskkonnaametile keskkonnaloa väljastamiseks. Keskkonnaloaga on võimalik seada piiranguid kavandatavale tegevusele vaid taotletava ala (antud juhul mäeeraldise) piires. See tähendab, et keskkonnaloaga ei saa seada tingimusi väljaveoteedele, mis jäävad mäeeraldisest välja. |
| - KMH aruande eelnõu lk 10 on mainitud väljaveoteeks riigitee 11172 Ranna tee ja karjäärist lähtuvaks liiklussageduseks 384 autot ööpäevas, ehk siis tööajal 1 raskeveok paari minuti jooksul. Leitakse, et kõik keskkonnanäitajad jäävad normi piire, toomata välja reaalseid mõõtmispunkte tee ääres. Analüüsimata on nii tee seisukord kui ka liiklusohutus. | Keskkonnaeksperdi vastus: Keskkonnamõju hindamise aruanne on koostatud lähtuvalt Keskkonnaameti 26.10.2023 kirjaga nr 6-3/23/3965-32 kinnitatud programmile. Vastavalt sellele hinnati väljaveoga kaasneva müra ja tolmu levikut arvutuste teel ning mõõtmisi läbi ei viidud. Kuna keskkonnaloaga ei ole võimalik reguleerida tegevusi, mis toimuvad väljaspool mäeeraldist, ei hinnatud tee seisukorda ega liiklusohutust. Lahenduste leidmine liiklusohutuse jms väljaveoteid puudutavate teede tuleb lahendada väljaspool KMH menetlust koostöös arendaja, kohaliku omavalitsuse ja Transpordiametiga. Pärast KMH programmi avalikustamist kutsus Keskkonnaamet kokku nõupidamise, kus väljaveotee teemade osas lahenduse leidmiseks osalesid Lääne-Harju valla, Transpordiameti, kogukonna esindajad, arendaja, Keskkonnaamet ja keskkonnamõjude hindaja. Teadaolevalt ei ole koostöö Transpordiametiga jätkunud. Kohalik omavalitsus ja arendaja tegelevad lahenduse leidmisega.Arendaja ettepanek: Liiklusohutuse parendamiseks ja tee servast lenduva tolmu vähendamiseks võiks Ranna teel piirkiirust alandada. |
| Samas lk 75 on mainitud ka väljavedu mööda riigiteed 11382 Laitse aiandusühistute tee läbi Laitse suvilate ala, milles kõik on jällegi normi piires. Mainitud on ka võimalikku uut teed, täpsustamata selle kulgemist, ehitamise aega, gabariite; | Keskkonnaeksperdi vastus: KMH aruandes hinnati müra ja õhuheitmete osas Vasalemma ja Vasalemma II karjääride koosmõju. Vastavalt kavandatava tegevuse kirjeldusele (peatükk 3.1) on Vasalemma karjääri väljavedu planeeritud mööda Ranna teed. Vasalemma II karjääri väljaveoks on kolm võimalikku alternatiivi - vedu mööda Laitse aiandusühistu teed, Ranna teed või mööda selleks otstarbeks rajatavat uut teed. Vastav info lisati ka aruande peatükki 6 "Hindamismetoodika". |
| - Transpordiamet on seisukohal, et keskkonnamõjude hindamisel tuleb käsitleda maavara kaevandamist ja sellest valmistatud toote vedu karjäärist kompleksselt.Juhime tähelepanu, et väljaveotee(d) on samuti karjääris toimuva protsessi üks ja mitte tähtsusetu osa. Seega tuleb analüüsida ka keskkonnamõjusid väljaveotee(de) ümbruses elavate inimeste (inimese on ka osa keskkonnast) elule, säilitades turvatunde müra, tolmu ja liiklusohutuse suhtes. | Keskkonnaeksperdi vastus: Arvestatud osaliselt. Keskkonnamõju hindamise aruandes on hinnatud väljaveotee äärde jäävat mürataset ja õhuheitmete teket peatükkides 8.3 ja 8.4. |
| Aruannet tuleb täiendada lisatava peatükiga väljaveotee(de)st, kus antakse oleva(te) tee(de) analüüs, arvestades tee(de) seisukorda ja kandevõimet ning keskkonnamõju, eriti müra ja tolm) läbivates elamupiirkondades, samuti on vaja analüüsida liiklusohutust, teede ümberehitamise vajadust ning vajaliku uue tee asukohta ja võimalikku ristumiskohta riigiteega.Leiame, et reaalsust kajastava analüüsi koostamiseks olevate ja kavandatud väljaveoteedest, tuleb KMH aruande koostajal võtta ühendus Transpordiameti Teehoiuteenistuse põhja osakonna korrashoiu ja liikluskorralduse üksusega | Keskkonnaeksperdi vastus: Mitte arvestatud. Keskkonnaloaga on võimalik seada piiranguid kavandatavale tegevusele vaid taotletava ala (antud juhul mäeeraldise) piires. See tähendab, et keskkonnaloaga ei saa seada tingimusi väljaveoteedele, mis jäävad mäeeraldisest välja. |

Lugupidamisega

/allkirjastatud digitaalselt/

Tõnis Namm

Juhatuse liige

Liisa Pert

Keskkonna ja töökeskkonnajuht

Nordkalk AS

liisa.pert@nordkalk.com